**LĪGUMS Nr.** *DKN/2024/2.1/422*

par pašvaldības līdzfinansējumu uzņēmējdarbības veicināšanai novadā

*Līguma parakstīšanas datums ir pēdējā pievienotā*

*droša elektroniskā paraksta laika zīmoga datums*

**Dienvidkurzemes novada pašvaldība,** reģistrācijas Nr. 90000058625, juridiskā adrese: Lielā iela 76, Grobiņa, Dienvidkurzemes novads, LV-3430 (turpmāk – ***Finansētājs***), kuras vārdā uz Pašvaldību likumu un Dienvidkurzemes novada pašvaldības Nolikuma pamata rīkojas tās izpilddirektors Uldis Vārna, no vienas puses, un ... vienotais reģistrācijas Nr. ... , juridiskā adrese: ... (turpmāk - ***Līdzfinansējuma saņēmējs),*** kuras vārdā uz statūtu pamata rīkojas tās uzņēmuma valdes priekšsēdētāja ... no otras puses, abi kopā turpmāk – Puses, bet katrs atsevišķi – Puse, pamatojoties uz “Dienvidkurzemes novada pašvaldības līdzfinansējuma konkursa uzņēmējdarbības veicināšanai”...., noslēdz šāda satura līgumu (turpmāk– Līgums):

**1. Līguma priekšmets**

Noslēdzot šo Līgumu, ***Līdzfinansējuma saņēmējs*** apņemas veikt visas nepieciešamās darbības, lai realizētu projektu …….., (turpmāk – Projekts), saskaņā ar ***Dienvidkurzemes novada pašvaldības ….. gada līdzfinansējuma konkursa uzņēmējdarbības veicināšanai nolikumu “Dienvidkurzemes novada pašvaldības līdzfinansējuma konkurss uzņēmējdarbības veicināšanai”***, kas apstiprināti ……. domes sēdē ar lēmumu Nr. …. (turpmāk – Noteikumi) un pamatojoties uz ***Līdzfinansējuma saņēmēja*** projekta pieteikumu (1. pielikums)*,* Projekta tāmi (2*. pielikums),* apliecinājumu *(3. pielikums)* un citiem pielikumiem atkarībā no Projekta specifikas.

**2. Līguma summa un norēķinu kārtība**

2.1. Līguma kopējā summa ir **….** (*tūkstoši euro un centi*), turpmāk – Finansējums.

2.2. ***Finansētājs*** pārskaita avansa maksājuma summu **….** (*tūkstoši euro un centi*), ***Līdzfinansējuma saņēmējam*** 15 (piecpadsmit) darba dienu laikā pēc Līguma abpusējas parakstīšanas dienas un attiecīga rēķina saņemšanas no ***Līdzfinansējuma saņēmēja*** uz rēķinā norādīto ***Līdzfinansējuma saņēmēja*** kontu kredītiestādē.

2.3. ***Finansētājs*** pārskaita atlikušo maksājumu ***Līdzfinansējuma saņēmējam*** 15 (piecpadsmit) darba dienu laikā pēc pilnīgas projekta īstenošanas dienas, pārskata apstiprināšanas un attiecīga gala rēķina saņemšanas no ***Līdzfinansējuma saņēmēja*** uz rēķinā norādīto kredītiestādes kontu.

**3. Līdzfinansējuma saņēmēja tiesības un pienākumi**

3.1. Realizēt Projektu profesionāli, kvalitatīvi un atbilstoši Līguma, tā pielikumu un normatīvo aktu prasībām.

3.2. Nodrošināt, lai Projekta izpildes laikā netiktu pieļautas patvaļīgas atkāpes no Līguma noteikumiem, Projekta tāmē noteiktās Projekta izpildes kārtības, termiņiem un finanšu izlietojuma, izņemot šajā Līgumā atrunātos gadījumus.

3.3. ***Līdzfinansējuma saņēmējs*** un ***Finansētājs*** uzglabā visus ar atbalstu saistītos datus un dokumentus 10 (desmit) gadus no atbalsta piešķiršanas brīža atbilstoši Eiropas Komisijas Nr. 2023/2831.

3.4. Saskaņot un informēt rakstiskā veidā ***Finansētāju*** par jebkurām izmaiņām Projekta izpildes gaitā (īstenošanas termiņi, norises laiks, vieta u.tml.).

3.5. Bez saskaņošanas ar ***Finansētāju*** nav tiesīgs Līguma ietvaros uzņemtās saistības par Projekta izpildi nodot izpildei trešajām personām.

3.6. Ja ***Finansētājs*** konstatē neatbilstību Projekta un/vai Līguma izpildē un pieprasa sniegt rakstveida paskaidrojumu, tad ***Līdzfinansējuma saņēmējam*** šāds paskaidrojums ir jāsniedz 3 (trīs) darba dienu laikā.

3.7. Uzņemas atbildību par ***Līdzfinansējuma saņēmēja*** rīcībā nodotajiem finanšu līdzekļiem un izlietot finansējumu tikai Līguma 1. punktā minētā Projekta īstenošanai, atbilstoši Pušu apstiprinātajai Projekta tāmei. Finansējuma izlietojuma izmaiņas ir pieļaujamas ne vairāk kā 10% apmērā no apstiprinātās Projekta tāmes, nepalielinot piešķirtā finansējuma apjomu, un saskaņojot izmaiņas ar ***Finansētāju***.

3.8. Pēc ***Finansētāja*** pieprasījuma nekavējoties rakstiskā veidā vai mutiski sniegt informāciju par Projekta sagatavošanas un realizācijas gaitu, kā arī informēt ***Finansētāju*** par visiem šķēršļiem un problēmām, kas var kavēt Projekta veiksmīgu izpildi vai mainīt tā kvalitāti.

3.9. Ievietot norādi par Projektam piešķirto Dienvidkurzemes novada pašvaldības atbalstu visos ar Projektu saistītos paziņojumos, informācijā un reklāmās – publiskās runās un mediju pasākumos, plašsaziņas līdzekļos, pilsētvidē, kā arī visu veidu iespieddarbos, iepriekš to saskaņojot ar ***Finansētāju.***

3.10. 2 (divu) mēnešu laikā pēc Projekta īstenošanas, bet ne ilgāk kā 14 (četrpadsmit) mēnešu laikā no Līguma noslēgšanas brīža iesniegt ***Finansētājam:***

3.10.1. finanšu pārskatu atbilstoši Noteikumu 7.pielikumā pievienotai formai par piešķirtā finansējuma izlietojumu, atskaitei pievienojot izdevumus attaisnojošus dokumentus vai to kopijas (maksājumu uzdevumi, bankas izraksti, līgumi, rēķini, kases orderi u.c.), kuros norādīts darījuma priekšmets, apjoms, vieta;

3.10.2. pārskatu par Projekta īstenošanas gaitu un rezultātiem (*veidlapas paraugs – Noteikumu 6. pielikums);*

3.11. Pēc pilnīgas Projekta īstenošanas, ja veicot klātienes pārbaudes, ***Finansētājs*** atzīst, ka projekts nav ticis īstenots atbilstoši Noteikumiem un projekta pieteikumā norādītajam, ***Līdzfinansējuma saņēmējs*** pēc rakstiska lēmuma saņemšanas atmaksā ***Finansētājam*** projekta īstenošanai saņemto finansējumu 100% apmērā;

3.12. ***Līdzfinansējuma saņēmējam*** piešķirto *de minimis* atbalstu drīkst kumulēt ar citu *de minimis* atbalstu līdz Regulas Nr.2023/2831 3.panta 2.punktā noteiktajam attiecīgajam robežlielumam, un drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, saskaņā ar Regulas Nr.2023/2831 5.panta 1. un 2.punktu;

3.13. *De minimis* atbalsta apvienošanas gadījumā ar citu valsts atbalstu par tām pašām attiecināmajām izmaksām, Pretendentam ir jāiesniedz pašvaldībai informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, intensitāti un plānoto vai piešķirto atbalsta summu.

3.14. Ja tiek pārkāptas Eiropas Komisijas 2023. gada 23. decembra Regulas Nr. 2023/2831 prasības Līdzfinansējuma saņēmējam ir pienākums atmaksāt Pašvaldībai projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

**4. Finansētāja tiesības un pienākumi**

4.1. Veikt norēķinus ar ***Līdzfinansējuma saņēmēju*** Līgumā noteiktajos apjomos, termiņos un kārtībā.

4.2. Nepieciešamības gadījumā pārbaudīt Projekta īstenošanas gaitu un, konstatējot neatbilstību Līguma noteikumiem, sastāda aktu. Pēc akta sastādīšanas, ***Finansētājs*** 3 (trīs) darba dienu laikā, nosūtot pa e-pastu, iepazīstina ar aktu ***Līdzfinansējuma saņēmēju***. ***Līdzfinansējuma saņēmējs*** 5 (piecu) darba dienu laikā rakstveidā iesniedz paskaidrojumus iesūtot to Līguma 10.5.1. punktā minētajā e-pastā vai iesniedzot Dienvidkurzemes novada pašvaldība, Lielā iela 76, Grobiņa, Dienvidkurzemes novads, LV-3430, ar norādi: “Dienvidkurzemes novada pašvaldības līdzfinansējuma konkursam uzņēmējdarbības veicināšanai”. Ja šāds dokuments ir saņemts, tad ***Finansētājs*** 5 (piecu) darba dienu laikā izskata skaidrojumu un lemj par tā atilstību.

4.3. Ja lēmums ir negatīvs, piešķirtais Finansējums tiek atmaksāts, ja ***Līdzfinansējuma saņēmējs***:

4.3.1. tam piešķirto līdzfinansējumu bez iepriekšējas saskaņošanas ir izlietojis citu mērķu sasniegšanai;

4.3.2. piešķirto līdzfinansējumu lietojis personīgā labuma gūšanai, nevis Uzņēmuma attīstībai;

4.3.3. 12 (divpadsmit) kalendāro mēnešu laikā no lēmuma pieņemšanas brīža nav īstenojis Konkursa pieteikumā minētos pasākumus.

4.4. Informācija par atbalstītajiem projektu pieteikumiem un to īstenošanai piešķirto finansējumu tiek publicēta pašvaldības oficiālajā tīmekļa vietnē [www.dkn.lv](http://www.dkn.lv).

1. **Pušu atbildība**

5.1. ***Līdzfinansējuma saņēmējs*** ir atbildīgs par Projekta sekmīgu īstenošanu ievērojot normatīvos aktus, Līguma un tā pielikumu nosacījumus, t.sk. par piešķirtā Finansējuma izlietošanu atbilstoši Projekta pieteikumā plānotajām izmaksām.

5.2. Puses ir pilnā apmērā atbildīgas par savu līgumsaistību izpildi vai to neizpildi. Katra no Pusēm ir materiāli atbildīga par otrai Pusei vai trešajām personām nodarītajiem zaudējumiem tās vai tās pilnvaroto personu darbības vai bezdarbības rezultātā.

5.3. Ja kāda no Pusēm Līguma izpildē iesaista trešo personu, tad šī Puse saglabā pilnu atbildību par Līguma saistību izpildi, kā arī ir pilnā apjomā materiāli atbildīga par trešo personu nodarītajiem tiešajiem un netiešajiem zaudējumiem.

5.4. ***Līdzfinansējuma*** ***saņēmējs*** ir atbildīgs par ***Finansētājam*** iesniegtās informācijas satura atbilstību autortiesību vai citu intelektuālu tiesību aizsardzības normu prasībām, kā arī atbildīgs par minēto tiesību pārkāpumiem un to radītajām sekām. ***Līdzfinansējuma saņēmējs*** ar informatīvo materiālu iesniegšanas vai nosūtīšanas faktu apliecina, ka ***Līdzfinansējuma saņēmēja*** rīcībā ir informatīvajos materiālos izmantoto darbu autoru vai citu intelektuālu tiesību īpašnieku atļaujas viņu darbu izmantošanai un izplatīšanai.

1. **Līguma darbība**

6.1. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei.

6.2. Līguma izbeigšana pirms termiņa ir iespējama pēc Pušu savstarpējas rakstveida vienošanās.

6.3. ***Finansētājs*** var vienpusēji atkāpties no Līguma saistību izpildes gadījumā, ja ***Līdzfinansējuma saņēmējs*** pēc ***Finansētāja*** iepriekšēja brīdinājuma nenovērš vai nevar novērst Projekta izpildes gaitā konstatētos trūkumus un citas neatbilstības Līguma nosacījumiem vai abpusēji apstiprinātajiem Projekta sagatavošanas un izpildes nosacījumiem.

6.4. Līguma pārtraukšana neatbrīvo Puses no Līguma saistību izpildes, tai skaitā no zaudējumu atlīdzības, ja tādi ir.

1. **Strīdu risināšanas kārtība**

7.1. Pušu domstarpības, kas rodas Līguma ietvaros un skar to vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts tiesā Latvijas Republikā spēkā esošos normatīvajos aktos noteiktajā kārtībā.

1. **Konfidencialitāte**

8.1. Puses apņemas neizpaust un neizplatīt trešajām personām konfidenciālu informāciju par Līguma nosacījumiem un Projekta izpildes gaitu bez iepriekšējas rakstiskas saskaņošanas ar otru Pusi. Puses nodrošina, ka to darbiniekiem un sadarbības partneriem ir saistoša attiecīga apņemšanās par konfidencialitāti.

8.2. Pēc tiesībsargājošo, uzraugošo un citu valsts institūciju pieprasījuma Puses ir tiesīgas tām iesniegt ar Līguma izpildi saistīto informāciju

8.3. Ar konfidenciālu informāciju Līguma ietvaros jāsaprot jebkāda ar Līguma izpildi saistīta mutiskā vai rakstiskā veidā iegūta tehniska, komerciāla vai cita veida informācija, atskaitot tādu informāciju, kas ir vai kļūs zināma sabiedrībai bez Pušu vai ar to saistītu / nolīgtu personu starpniecības.

1. **Nepārvarama vara**

9.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varasapstākļi, kuru attiecīgā Puse nevarēja ne paredzēt, ne novērst, ne ietekmēt, t.i., dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kas attiecas vai ietekmē Līguma saistību izpildi.

9.2. Par nepārvaramas varas apstākļu iestāšanos Pusēm nekavējoties, bet ne vēlāk, kā 3 (trīs) darba dienu laikā pēc šādu apstākļu iestāšanās rakstveidā jāinformē otra Puse, norādot šādu apstākļu iestāšanās cēloni, rašanās laiku un izbeigšanās laiku, ja tas ir iespējams, un nepieciešamie pasākumi, lai nepieļautu vai mazinātu zaudējumu rašanos.

9.3. Ja kāda no Pusēm nepaziņo otrai Pusei par Līguma 9.1. punktā paredzētajiem apstākļiem Līguma 9.2. punktā norādītajā termiņā tad tam ir jāatlīdzina otrai Pusei visi zaudējumi, kas radušies sakarā ar Līguma saistību nepildīšanu.

1. **Nobeiguma noteikumi**

10.1. Visi Līguma grozījumi vai papildinājumi noformējami rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.

10.2. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.

10.3. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.

10.4. Visi paziņojumi un pretenzijas, kas saistītas ar šā Līguma izpildi, ir iesniedzamas rakstveidā otrai Pusei Līgumā norādītajā adresē, un tās ir uzskatāmas par saņemtām:

10.4.1. ja tās, izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;

10.4.2. ja tās nodotas personīgi rokās pret parakstu, tad dienā, kad tās nogādātas saņēmēja adresē;

10.4.3. ja tās tiek iesūtītas elektroniski un ir parakstītas ar drošu elektronisko parakstu.

10.5. Puses nozīmē kontaktpersonas, kuras veic savstarpēju sadarbības koordinēšanu Projekta norises laikā:

10.5.1. ***Finansētāja*** kontaktpersona: Dienvidkurzemes novada pašvaldības Attīstības un uzņēmējdarbības daļas vecākā komercdarbības speciālists ....., e-pasta adrese:......;

10.5.2. ***Līdzfinansējuma saņēmēja*** kontaktpersona:……., tālr. ……, e-pasta adrese: …..

10.6. Līgums sagatavots latviešu valodā un parakstīts elektroniska dokumenta veidā ar drošu elektronisko parakstu un satur laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.

10.7. Šim līgumam ir šādi pielikumi:

10.7.1. Pielikums Nr.1. – projekta pieteikums;

10.7.2. Pielikums Nr.2. – projekta tāme;

10.7.3. Pielikums Nr.3. – apliecinājums.

1. **Pušu rekvizīti un paraksti**

|  |  |  |
| --- | --- | --- |
| **Finansētājs** |  | **Līdzfinansējuma saņēmējs** |
| **Dienvidkurzemes novada pašvaldība** |  |
| Reģ.Nr.: 90000058625 |  |
| Lielā iela 76, Grobiņa, Dienvidkurzemes novads, LV-3430 |  |
| Banka: A/S SEB Banka |  |
| Kods: UNLALV2X |  |
| Konts Nr.: LV73UNLA0050014272020 |  |
|  |  |  |
| /U.Vārna/ |  | / / |